Tokod Nagyközségi Könyvtár beszámolója a könyvtár munkájáról.

2024. január-október között a könyvtár könyvbeszerzésre 360.000 Ft-ot kapott a megyei könyvtár által biztosított keretből. ebből az összegből 102 db könyvet vásároltunk. A könyveket a könyvtári törvény, könyvtárszakmai irányelvei alapján a helyi könyvtárosok válogatták ki, figyelembe véve a helyi olvasói szokásokat.

2024-ben a könyvtárban a könyvtárhasználók száma 267 fő akiket már digitálisan regisztráltunk.

2024 évben 21 olyan beíratkozónk volt, akik eddig soha nem jártak könyvtárba, szeretnénk azt feltételezni, hogy ez a jó szervezett könyvtári munka eredménye.

Ebben az időszakban 11.278 db könyvet kölcsönöztek az olvasóink.

Az elektronikus katalógusunkat 1603 alkalommal használták.

A könyvtári munka nagyon fontos feladata könyveink rögzítése az elektronikus katalógusba, októberig elkészítettük a tokodi helyismereti könyvtárnak a rögzítését, a következő időszakok feladata a könyvtárosok segédkönyvtárának és a Komárom Esztergom Megyei Helyitörténetnek a rögzítése.

Az olvasókat kölcsönzési időben szolgáljuk ki, ezen idő alatt segítséget nyújtunk a választásban a könyvtár katalógusának használatában, a könyvtában való eligazodásban. A könyvtári statisztikánk alapján erre a referens munkára 2616 alkalommal került sor.

További könyvtári szolgáltatásaink: Az olvasóinktól kapott jóállapotú könyveket, amiket a könyvtárba bevételezni már nem lehet, ingyenesen felkínáljuk a látogatóknak.

Nyitvatartási időben bárki használhatja a könyvtár 4 db számítógépét, amelyen internetezhet, nyomtathat, ügyeket intézhet. A 4 db számítógép közül az informatikus véleménye alapján 2 már javíthatatlan állapotba került. Mivel DJP pont vagyunk ezekben a szolgáltatásokban is nyújtunk segítséget.

15 féle folyóirat jár a könyvtárnak, melyeket látogatóink nézegethetnek illetve igény esetén haza is vihetnek.

A könyvtár 3 éve felvette szolgáltatásai közé a könyvek házhozszállítását idős mozgáskorlátozott olvasóink részére.

Módszeresen és rendszeresen fejlesztjük a Tokod Helytörténeti Gyűjteményt, amely megtekinthető a könyvtárban.

Könyvtárunkban könyvtárközi kölcsönzésre is van lehetőség, mellyel elérhető a teljes magyar könyvkínálat.

A könyvtárosok feladatai.

A könyvtár vezetőjének feladatai:

-Kapcsolattartás a megyei könyvtárral

.-A könyvtár munkájának szervezése és koordinálása.

-Az olvasók és látogatók kiszolgálása.

-az Ügy fiókkönyvtár szakmai felügyelete és adminisztrációs feladatainak ellátása zárva tartás alatt is.

- A könyvtár facebook oldalának működtetése.

-Továbbképzéseken és online szakmai vezetői értekezleteken való részvétel.-\_

-A könyvtár vezetője egyben a falu rendezvényszervezője is. Szervezi a falu kulturális programjait.

-A programokhoz tartozó előkészületeket és utómunkákat is végzi, irányítja.

-A művelődésiházakat felügyeli.

-Helyiségbérleti kiadásokat intéz. (Termek bemutatása, átadása, átvétele, szerződések megírása)

-Aktív kapcsolattartás és együttműködés a Nemzeti Művelődési Intézettel.

-Térségi Együttműködési megállapodás alapján falusi pályázati programokat szervez.

-A Tokodi Értékek és Gyűjtemények Házának felügyelete.

-A programokkal kapcsolatban a gondnoksággal napi szintű kapcsolattartás.

Ezeken felül feladata még:

-A Tokodi Kopogtató szerkesztésének segítése.

-A lakosság ügyes bajos dolgaiban segítség nyújtása. (gépelés, irodai ügyintézés)

-Az Óvoda teljes kiszolgálása nyomtatás és fénymásolás terén

-Az összes intézmény tisztítószer rendelése, szétosztása.

-A kisegítő könyvtáros feladatai:

-Az olvasók kiszolgálása és segítése a kölcsönzésben.

-A könyvek feldolgozása a számítógépes katalógusban.

-A könyvtár rendjének fenntartása.

-A könyvtár vezető munkájának aktív segítése.

Könyvtári programok és rendezvények:

-Helytörténeti kiállítás az eddig nem látott dokumentumokból.

-Elcaminó élménybeszámoló.

-Költészetnapi rendezvény

-Ocsovai Ferenc író-olvasótalálkozó.

-Térségi Kulturális program keretében 4 program valósult meg.

-Állandó rendezvényeink:

-Gyöngyfűző szakkör

-Babavarró szakkör

-Makramé szakkör.

-Ringató kisgyermekeknek.

-Női kör

-Együtt Tokodért Egyesület megbeszélései.

-Szeptembertől Kerekítő kisgyermekeknek.

A továbbiakban is a falu kulturális értékeit megőrizzük és próbáljuk rendezvényeinken keresztül azt átörökíteni az érdeklődők számára.

Tokod 2024.10.22. Takács Rita

Könyvtáros-Rendezvényszervező